Zápisnica č. 2/2020
zo zasadnutia komisie konaného dňa 16.09.2020

Prítomní: 
Mgr. et Mgr. Marek Machata, Mgr. Kamil Bodnár, Nikolaj Gečevský, Ing. Monika Ďurajková, Ing. Peter Strapák

Ospravedlnení: JUDr. Michaela Biharyová
Neprítomní: Mgr. Michal Vicáň (prítomný od bodu 5. programu)

Prizvaní: -

Program:

1.	Otvorenie
2.	Informovanie členov komisie ohľadom zaslaných výziev niektorým poslancom na opravu alebo doplnenie podaní a ohľadom zverejnenia oznámení poslancov na stránke www.ruzinov.sk
3.	Informovanie ohľadom voľby nového miestneho kontrolóra
4.	Prerokovanie nezaplatenej pokuty bývalého poslanca Attilu Horvátha
5.	Prerokovanie návrhu nového rokovacieho poriadku komisie - uznesenie
6.	Rôzne
7.	Záver

Bod 1. Otvorenie

Predseda komisie privítal všetkých prítomných a skonštatoval, že komisia je uznášaniaschopná. Komisia jednohlasne schválila program zasadnutia komisie.

Bod 2. Informovanie členov komisie ohľadom zaslaných výziev niektorým poslancom na opravu alebo doplnenie podaní a ohľadom zverejnenia oznámení poslancov na stránke www.ruzinov.sk - uznesenia

Predseda komisie informoval členov komisie, že uznesenie KOVZ č. 1/2020 zo dňa 16.06.2020 bolo sčasti splnené – na stránke www.ruzinov.sk boli zverejnené len tie oznámenia poslancov, ktorých podania boli úplné a správne. Po obdržaní opravených a doplnených podaní ostatných poslancov tajomníčka zabezpečí zverejnenie týchto oznámení v súlade s ústavným zákonom o ochrane verejného záujmu tak, ako je uvedené v uznesení KOVZ č. 1/2020. 
Tajomníčka komisie upozornila na čl. 12b ods. 4 tohto ústavného zákona, v zmysle ktorého podrobnosti pri podávaní oznámení elektronickými prostriedkami má upraviť komisia a oznámiť ich na svojom webovom sídle. Predseda komisie preto navrhol hlasovanie o zverejnení postupu pri podávaní oznámení elektronickými prostriedkami, ktorý bol zasielaný poslancom na ich emailové adresy dňa 17.03.2020 predsedom komisie.
 
Hlasovanie:
Prítomní: 5		za: 5 		proti: 0		zdržali sa: 0		nehlasoval: 0

Čo sa týka zaslaných výziev niektorým poslancom na opravu alebo doplnenie svojich podaní, tajomníčka komisie rozdala členom komisie prijaté odpovede a informovala o nich nasledovne:
Mgr. Martin Ferák – zaslané potvrdenie o podaní daňového priznania;
Ing. Marcela Kulifajová – správne uvedené zamestnania v oznámení; zaslané potvrdenie o podaní daňového priznania;
Mgr. Jozef Matúšek – oznámenie bolo opravené;
Ing. Martin Patoprstý – zaslané ročné zúčtovanie;
Ing. arch. Lucia Štasselová – komisii zaslaný podací lístok s odovzdaním na prepravu dňa 30.04.2020, splnenie žiadosti vo výzve;
Oznámenia vyššie uvedených poslancov budú zverejnené bezodkladne.

Ing. Katarína Šimončičová – komisii zaslaný podací lístok s odovzdaním na prepravu dňa 30.04.2020, splnenie žiadosti vo výzve v tejto časti; potrebná oprava oznámenia;
Nikolaj Gečevský – na zasadnutí komisie informoval, že svoje podanie doplní v októbri roku 2020;
Ing. Michal Gašaj, PhD. – neúspešné doručenie na adresu uvedenú v oznámení, vložené do schránky pre poslancov a zaslaný informačný email, bez odpovede; 
Ing. Petra Kurhajcová – chýba potvrdenie o podaní daňového priznania a daňové priznanie; zásielku prevzala, bez odpovede;
Ing. Vladimír Sirotka, PhD. – chýba daňové priznanie a potvrdenie o podaní daňového priznania, v obálke je čestné prehlásenie o podaní daňového priznania do konca mesiaca po skončení pandémie; zásielku si prevzal, bez odpovede;
Mgr. Michal Vicáň – chýba potvrdenie o podaní daňového priznania; oznámenie je nesprávne vyplnené; nedošla návratka z pošty o doručení, podpísanie výzvy o jej prevzatí dňa 16.09.2020, zaslanie odpovede do 7 dní odo dňa zasadnutia komisie;

Predseda komisie informoval členov komisie, že poslanec Mgr. Mačuha, PhD. nezaslal odpoveď na výzvu na zaslanie požadovaných dokumentov.
Predseda komisie navrhol hlasovanie uznesením o predložení návrhu na začatie konania vo veci ochrany verejného záujmu a zamedzenia rozporu záujmov voči p. Mgr. Mačuhovi do najbližšieho zastupiteľstva. Návrh pripraví predseda komisie v spolupráci s tajomníčkou komisie.

Hlasovanie:
Prítomní: 5		za: 5 		proti: 0		zdržali sa: 0		nehlasoval: 0

Bod 3. Informovanie ohľadom voľby nového miestneho kontrolóra

Predseda komisie informoval členov komisie, že do výberového konania na voľbu nového miestneho kontrolóra sa prihlásili dvaja uchádzači, ktorí aj spĺňajú požadované kritéria – sú nimi súčasný miestny kontrolór p. Ing. Furin a p. Ing. Múdry, ktorý takisto pracuje na miestnom úrade. Životopisy oboch uchádzačov budú zverejnené na webovom sídle mestskej časti, pričom p. Ing. Furin už udelil súhlas na spracovanie osobných údajov a na zverejnenie svojho životopisu. Pán Ing. Múdry tak urobí zajtra, dňa 17.09.2020 na verejnom vypočutí, ktoré sa uskutoční v zasadačke miestneho úradu o 13:00 hod.
Voľba sa uskutoční v deň zasadnutia miestneho zastupiteľstva, t. j. 22.09.2020, kedy poslanci zvolia nového miestneho kontrolóra tajným hlasovaním (prostredníctvom hlasovacích lístkov) nadpolovičnou väčšinou všetkých poslancov. 

Bod 4. Prerokovanie nezaplatenej pokuty bývalého poslanca Attilu Horvátha - stanovisko

Predseda komisie skonštatoval komisii známe skutočnosti - neprevzatie zásielky (uznesenia miestneho zastupiteľstva a rozhodnutia o uložení pokuty) Mgr. Attilom Horváthom v odbernej lehote a nezaplatenie uloženej pokuty. 
V zmysle čl. 11 ods. 3 ústavného zákona o ochrane verejného záujmu „na podanie návrhu na výkon rozhodnutia je oprávnený orgán, ktorý vykonáva konanie podľa čl. 9 ods.1“ (t. j. miestne zastupiteľstvo). Predseda komisie navrhol predložiť stanovisko do najbližšieho zasadnutia miestneho zastupiteľstva, aby rozhodlo o poverení odboru právneho na podanie návrhu na vykonanie exekúcie na vymoženie uloženej pokuty bývalému poslancovi.   

Hlasovanie:
Prítomní: 5		za: 5		proti: 0		zdržali sa: 0		nehlasoval: 0

Bod 5. Prerokovanie návrhu nového rokovacieho poriadku komisie – uznesenie

Na rokovanie komisie sa dostavil člen komisie, p. Mgr. Vicáň.

Rokovací poriadok komisie bol zaslaný na pripomienkovanie členom komisie na ich emailové adresy. Členovia komisie hlasovali o schválení rokovacieho poriadku uznesením v zaslanej verzii s nasledovnými pripomienkami:
-	doplnenie článku 1 ods. 3 rokovacieho poriadku o podávanie oznámení aj prostredníctvom pošty;
-	doplnenie článku 7 do odseku 2 rokovacieho poriadku o možnosť zasadať per rollam nasledovne:
„V prípade potreby môže komisia zasadať per rollam. Ak sa niektorý člen komisie nevyjadrí do konca tretieho dňa nasledujúceho po odoslaní mailu o hlasovaní, má sa za to, že nehlasoval.“

Hlasovanie:
Prítomní: 6		za: 6		proti: 0		zdržali sa: 0		nehlasoval: 0

Bod 6. Rôzne

Komisia sa zhodla, že ďalší termín zasadnutia komisie sa uskutoční podľa platného harmonogramu zasadnutí na rok 2020. 

Hlasovanie:
Prítomní: 6		za: 6		proti: 0		zdržali sa: 0		nehlasoval: 0

Bod 7. Záver

Predseda komisie na záver poďakoval všetkým prítomným za účasť.

JUDr. Jana Vargovičová, v. r.		    		Mgr. et Mgr. Marek Machata, v. r.
         tajomníčka komisie          					predseda komisie

JUDr. Jana Vargovičová, tajomníčka komisie
Tel.: +421 2 4828 4218
E-mail: jana.vargovicova@ruzinov.sk